สะดิ้ง – สำนักข่าว ไฮโซ
Tag Archives: สะดิ้ง
กินแมลงทอดอย่างไรให้ปลอดภัย
Posted on เมษายน 7, 2017 by adminmin Posted in แมลงทอดไฮโซ	.
คุณชอบกินแมลงกันมั้ย ทำไมจึงเลือกแมลงเป็นอาหาร???
คนไทยกินแมลงเป็นอาหารน่าจะมาจากวัฒนธรรมการบริโภคและภูมิปัญญาชาวบ้านที่สืบทอดต่อกันมาตามสภาวะเศรษฐกิจ เพื่อหาแหล่งอาหารที่อุดมไปด้วยคุณค่ามาทดแทนเนื้อสัตว์ที่มีราคาแพงดังเช่นคนอีสานกินแมลงเพราะหาง่ายและบางครั้งติดใจในรสชาติ แต่เราจะเลือกกินแมลงอย่างไรจึงจะปลอดภัยกันล่ะ
2. เป็นแมลงที่จับมาขณะยังมีชีวิตอยู่ และนำมาปรุงเป็นอาหารทันที
Tags: Bug Food, Edibleinsect, NovelFood, ดักแด้, วัฒนธรรมการบริโภค, สะดิ้ง, แมลง, แมลงกินได้, แมลงอบกรอบไฮโซ, โปรตีนชั้นดี	.
ยาวนานกว่าพันปีที่ชาวจีนใช้แมลงเป็นยา
Posted on เมษายน 4, 2017 by adminmin Posted in แมลงทอดไฮโซ	.
ในประเทศจีนพบแมลงและหนอนที่มีเชื่อราที่เป็นประโยชน์ซึ่งเต็มไปด้วยเส้นใยจนตัวแห้งแข็ง คนจีนจำนวนไม่น้อยเชื่อว่าสามารถนำแมลงเหล่านั้นไปทำเป็นยาบำรุงกำลังทางเพศได้
เริ่มต้นจากการสังเกตลักษณะการกินของวัว ที่ทุกฤดูร้อนจะเห็นวัวเดินขึ้นไปกินหญ้าบนภูเขาแล้วมีร่างกายกระปี้กระเป่า สุขภาพแข็งแรง จึงตามไปดูและพบว่ามันคือหญ้าดักแด้หรือที่เรียกว่าถั่งเช่านั่นเอง จากนั้นมนุษย์ก็นำถั่งเช่ามาเป็นยาบำรุง ชูกำลัง จนพัฒนาเรื่อย ๆ มาถึงปัจจุบันถั่งเช่ามีราคากิโลกรัมละหลายแสนบาท แต่อย่างไรก็ตามก็ยังไม่มีใครสามารถเพาะหญ้าดักแด้ชนิดเดียวกันกับที่เกิดขึ้นตามธรรมชาติได้
(ข้อมูลจากเพจเกษตรกรก้าวหน้า)
ถั่งเช่า เป็นที่เล่าขานว่าเป็นยาอายุวัฒนะเป็นสมุนไพรที่มีการใช้มานานนับพันๆปีในปัจจุบัน ถั่งเช่าที่เก็บจากธรรมชาติมีราคาสูงถึง 1.3ล้านบาท ต่อกิโลกรัม จึงได้มีการเพาะเลี้ยงเส้นใยถั่งเช่าทดแทน
“สาเหตุที่ถั่งเช่าถูกเรียกว่ายาอายุวัฒนะ”
เนื่องจากมี สรรพคุณหลากหลายโดยเฉพาะสารคอร์ไดซิปิน(cordycepin) สารโพลีเซคคาไรด์(cordyceps polysaccharide) สารอะดีโนซีน(adenosine) และสารอื่นๆที่บำรุงเซลล์ส่งผลให้เซลล์แข็งแรงลดอาการของโรคได้ เช่น ภูมิแพ้อาหารเหนื่อยล้าปวดเมื่อย บำรุงปอด หัวใจปัญหาสมรรถภาพทางเพศ เสริมภูมิคุ้มกันและสร้างสมดุลการทำงานของอวัยวะต่างๆในร่างกาย
“ในเมืองไทย ถั่งเช่าเริ่มเป็นที่รู้จักของคนทั่วไปและได้รับความนิยมเมื่อไม่นานมานี้ ทำให้มีเกษตรกรสนใจมาเพาะถั่งเช่ากันจำนวนมาก แต่ทว่าเป็นคนละชนิดกับที่พบตามธรรมชาติ ซึ่งเรียกกันว่า “ถั่งเช่าสีทอง” แม้เป็นคนละสายพันธุ์และมีลักษณะแตกต่างกับหญ้าดักแด้หรือตังถั่งเช่า ทว่ามีสารออกฤทธิ์ อย่าง
“สารคอร์ไดซิปิน” เช่นเดียวกัน จึงมีสรรพคุณช่วยในเรื่องระบบต่าง ๆ ของร่างกายอย่างระบบหมุนเวียนเลือด เพิ่มภูมิคุ้มกัน ยับยั้งเซลล์มะเร็งหรือเนื้องอก ตลอดจนการปรับความสมดุลของร่างกายได้”
Tags: Edibleinsect, ดักแด้, ถั่งเช่า, สะดิ้ง, อาหารอนาคต, แมลง, แมลงกินได้, โปรตีนชั้นดี	.
ติวเข้มผู้เชี่ยวชาญ ก่อนส่งแมลงกินได้เข้า EU
ผู้ส่งออกเกษตรกรผู้เลี้ยงแมลง–จิ้งหรีดไทยเฮ มกอช.ดึงผู้เชี่ยวชาญสหภาพยุโรป (EU) ติวเข้มมาตรฐานการเลี้ยงรับการปรับกฎระเบียบว่าด้วยอาหารใหม่หรือโนเวลฟู้ด ที่เตรียมประกาศใช้ในปี 2561
เว็บไซต์ประชาชาติธุรกิจ รายงานเมื่อวันที่ 30 ต.ค. 2559 ว่านายพิศาล พงศาพิชณ์ รองเลขาธิการสำนักงานมาตรฐานสินค้าเกษตรและอาหารแห่งชาติ (มกอช.) เปิดเผยว่า สหภาพยุโรป (อียู) ได้ปรับกฎระเบียบว่าด้วยอาหารใหม่หรือโนเวลฟู้ด (Novel Food) จากระเบียบฉบับเดิมที่ใช้มานานกว่า 19 ปี ซึ่งส่วนที่แก้ไขและเป็นประโยชน์กับเกษตรกรไทย คือ เพิ่มรายการอาหารพื้นบ้านและแมลงกินได้ รวมถึงเพิ่มรายการอาหารที่มีส่วนประกอบจากวัสดุนาโน ซึ่งจะเริ่มมีผลบังคับใช้ตั้งแต่วันที่ 1 มกราคม 2561 โดยกฎระเบียบว่าด้วยอาหารใหม่หรือโนเวลฟู้ดนี้มีครอบคลุมอาหารที่ไม่เคยมี การบริโภคในสหภาพยุโรปก่อนวันที่ 15 พฤษภาคม 2540
สำหรับการประกาศใช้ระเบียบโนเวลฟู้ดของสหภาพยุโรปฉบับใหม่นี้ จะส่งผลดีต่ออุตสาหกรรมการเลี้ยงแมลงของประเทศไทย ซึ่งปัจจุบันแมลงกินได้ที่มีการทำฟาร์มเลี้ยงและมีปริมาณการผลิตสูง คือ จิ้งหรีด ซึ่งกระทรวงเกษตรและสหกรณ์ได้ส่งเสริมการผลิตและผลักดันเปิดตลาดในสหภาพ ยุโรปและประเทศอื่น ๆ ก่อนหน้านี้ มกอช.จึงประสานสำนักงานคณะผู้แทนสหภาพยุโรป ประจำประเทศไทย เชิญผู้เชี่ยวชาญของสหภาพยุโรปมาให้ความรู้และชี้แจงรายละเอียดเกี่ยวกับ ระเบียบโนเวลฟู้ดฉบับใหม่นี้ให้เกษตรกร ผู้ประกอบการ ผู้ส่งออก และเจ้าหน้าที่ภาครัฐ ที่เกี่ยวข้องได้รับทราบและเข้าใจในแนวทางปฏิบัติอย่างชัดเจนมากขึ้น
“ที่ผ่านมา สินค้าไทยเคยได้รับผลกระทบจากเรื่องระเบียบโนเวลฟู้ดฉบับเดิม และประสบปัญหาการนำเข้าที่ประเทศสเปน ได้แก่ หน่อไม้กระป๋องและผิวมะกรูดในเครื่องแกงเขียวหวาน แห้วในติ่มซำ และน้ำมันงาในผลิตภัณฑ์อาหาร ซึ่งกว่าที่ปัญหาดังกล่าวจะได้รับการแก้ไขเรียบร้อยและสามารถส่งออกได้ตาม ปกติ ต้องใช้เวลาแก้ไขนานพอสมควร จึงเป็นโอกาสดีที่
ผู้เกี่ยวข้องตลอดห่วงโซ่การผลิตและแปรรูปผลิตภัณฑ์อาหารใหม่ จะได้หารือและแลกเปลี่ยนข้อมูลโดยตรงกับผู้เชี่ยวชาญสหภาพยุโรป เพื่อคลี่ปมปัญหาหรือข้อสงสัยจากการตีความกฎระเบียบ และแนวทางการยื่นขออนุญาตและขึ้นทะเบียนอาหารใหม่เพื่อส่งออกไปยังสหภาพ ยุโรป รวมถึงการจัดทำมาตรฐานฟาร์มและการประเมินความเสี่ยงความปลอดภัยอาหารซึ่งจะ ทำให้สามารถปฏิบัติตามข้อกำหนดของสหภาพยุโรปได้ถูกต้อง ขณะเดียวกันยังช่วยพัฒนาเครือข่ายเกษตรกรและผู้ประกอบการผลิตและส่งออก ผลิตภัณฑ์แมลง เพื่อสร้างอำนาจการเจรจาต่อรองและเพิ่มศักยภาพการแข่งขันในตลาดสหภาพยุโรป พร้อมส่งเสริมประชาสัมพันธ์และจับคู่ธุรกิจเพื่อขยายช่องทางการตลาดส่งออก ผลิตภัณฑ์แมลง ซึ่งจะช่วยพัฒนาเศรษฐกิจการเกษตรของไทยให้แข็งแกร่งมากยิ่งขึ้นต่อไป”
ด้าน นายแพทริก เดอร์บอยเซอร์ ทูตด้านสุขภาพและความปลอดภัยของอาหารสหภาพยุโรปประจำประเทศไทย ได้กล่าวว่า “กฎระเบียบใหม่เกี่ยวกับอาหารของสหภาพยุโรปที่ผลิตขึ้นด้วยนวัตกรรมใหม่” จะช่วยเพิ่มประสิทธิภาพและเอื้อแก่ภาคธุรกิจในการพัฒนานวัตกรรมใหม่ด้าน อาหารออกสู่ตลาดโลก และยังเป็นการรับรองระดับความปลอดภัยของอาหารแก่ผู้บริโภคด้วย
ที่มา : http://www.tcijthai.com/news/2016/11/current/6515
Tags: Edibleinsect, Novel Food, จิ้งหรีด, ดักแด้, สะดิ้ง, แมลงกินได้, โปรตีนชั้นดี	.